Ohjattu tietolähteen määrittäminen – näyttö 1

Ohjatun toiminnon ensimmäisessä näytössä voit määrittää tietolähteen nimen ja kuvauksen. Voit määrittää myös Microsoft® SQL Server™ -palvelimen, johon tietolähteestä luodaan yhteys.

Nimi-ruutu

ODBC-sovelluksen käyttämä tietolähteen nimi, jonka sovellus määrittää pyytäessään yhteyttä tietolähteeseen. Esimerkiksi "Henkilöstö". Tietolähteen nimi näkyy ODBC-tietolähteen hallinta -valintaikkunassa.

Kuvaus-ruutu

Tietolähteen valinnainen kuvaus. Esimerkiksi "Kaikkien työntekijöiden työhönottopäivämäärät, palkkakehitys ja työsuoritusarviot".

Palvelin-ruutu

Verkkosi SQL Server -palvelimen nimi. Jos valitset luettelosta palvelimen nimen, lisämäärityksiä ei tarvita. Jos kirjoitat sellaisen palvelimen nimen, joka ei ole lueteltuna SQL-työaseman määritysvalintaikkunan lisämäärityksissä, voit luoda uutta nimeä vastaavan palvelimen tunnusnimen ohjatun toiminnon seuraavalla sivulla.

Voit kirjoittaa Palvelin-ruutuun "(paikallinen)", jos käytät samaa tietokonetta, jolla SQL Server toimii. Tällöin käyttäjä voi muodostaa yhteyden SQL Server -palvelimen paikalliseen kopioon, vaikka käyttäisikin verkkoon liittämätöntä SQL Server -versiota.

Lisätietoja eri verkkotyyppien palvelinten nimistä on SQL Server Books Online -ohjeen SQL Server -palvelimen asennusta käsittelevässä osassa.

Jos tämän sivun tiedot riittävät yhteyden luomiseksi SQL Server -palvelimeen, valitse Valmis. Ohjatun toiminnon muiden sivujen määrityksissä käytetään oletusarvoja.


Ohjattu tietolähteen määrittäminen – näyttö 2

Ohjatun toiminnon toisessa näytössä voit määrittää käyttöoikeuden laillisuuden tunnistustavan ja Microsoft® SQL Server™ -työaseman lisäasetukset, sekä kirjautumistunnuksen ja salasanan, joita SQL Server -ODBC-ohjain käyttää muodostaessaan yhteyden SQL-palvelimeen ja määrittäessään tietolähdettä.

Windows NT:n tunnistus käyttämällä verkkokäyttäjätunnusta -valintanappi

Määrittää, että SQL Server ODBC -ohjaimen on pyydettävä suojattua (tai luotettua) yhteyttä Microsoft Windows NT® -ympäristössä toimivaan SQL Server -palvelimeen. Kun tämä vaihtoehto on valittu, SQL Server -palvelin käyttää integroitua kirjautumissuojausta luodessaan tähän tietolähteeseen perustuvia yhteyksiä. Palvelimen nykyinen kirjautumissuojauksen tila ei vaikuta yhteyden luontiin, eikä annettuja kirjautumistunnuksia tai salasanoja oteta huomioon. Edellytyksenä on, että SQL Server -palvelimen järjestelmänvalvoja on liittänyt Microsoft Windows® -verkkotunnuksesi SQL Server -palvelimen kirjautumistunnukseen.

SQL Server -palvelimen tunnistus käyttämällä käyttäjän antamaa tunnusta ja salasanaa -valintanappi

Määrittää, että SQL Server ODBC -ohjain ei pyydä suojattua (tai luotettua) yhteyttä SQL Server -palvelimeen. Kun tämä vaihtoehto on valittu, SQL Server -palvelin käyttää vakiokirjautumissuojausta muodostaessaan tähän tietolähteeseen perustuvia yhteyksiä. Kaikille yhteyspyynnöille on silloin määritettävä SQL Server -palvelimen kirjautumistunnus ja salasana.

Työaseman määritykset -painike

Avaa SQL Server -palvelimen työaseman määritysten valintaikkunan, jossa voit tehdä uuden verkkokirjastomäärityksen.

Jos ohjatun toiminnon ensimmäisen näytön Palvelin-ruutuun määritettiin uusi nimi, voi olla tarpeen määrittää tämän valintaikkunan vaihtoehtojen avulla palvelimen tunnusnimi (alias). Tunnusnimen on vastattava ohjatun toiminnon ensimmäisen näytön Palvelin-ruutuun määritettyä nimeä. Microsoft SQL Server -palvelinta varten ei yleensä tarvita palvelimen tunnusnimen määritystä. Useimmiten SQL Server -ODBC-ohjain pystyy luomaan yhteyden oletusverkkokirjaston avulla sekä ohjatun toiminnon ensimmäisen näytön Palvelin-ruutuun määritetyn verkkonimen avulla.

Valitse Työaseman määritykset -painike, jos haluat, että yhteys käyttää työaseman oletusverkkokirjaston sijasta muuta verkkokirjastoa. Valitse Työaseman määritykset -painike myös silloin, kun yhteyden luomiseksi on määritettävä palvelimen verkko-osoite. Esimerkiksi TCP/IP-verkkokirjastoa käytettäessä on toisinaan tarpeen määrittää palvelimen vastakkeen ja portin osoitteet. Jos taas SQL Server -palvelin kuuntelee vaihtoehtoisella nimellä määritettyä nimettyä putkea, putken nimi on määritettävä lisämäärityksiin.

Lisätietoja työasemien määrityksistä on SQL Server Books Online -ohjeessa.

Hae muiden kokoonpanomääritysten asetukset SQL Server -palvelimelta -valintaikkuna

Jos tämä vaihtoehto on valittu, SQL Server -ohjain hakee palvelimelta ohjatun toiminnon seuraavien näyttöjen vaihtoehtojen alkuasetukset. SQL Server -ohjain luo yhteyden SQL Server -palvelimeen, joka on määritetty ensimmäisen näytön Palvelin-ruudussa.

Jos vaihtoehto ei ole valittu, ohjain käyttää oletusasetuksina ohjatun toiminnon seuraavien näyttöjen vaihtoehdoissa.

Kirjautumistunnus-ruutu

Määrittää kirjautumistunnuksen, jota SQL Server -ohjain käyttää luodessaan yhteyden SQL Server -palvelimeen, jos SQL Server -palvelimen tunnistus käyttämällä käyttäjän antamaa tunnusta ja salasanaa -valintanappi on valittu. Tätä kirjautumistunnusta käytetään vain palvelimen oletusasetusten hakemiseen SQL Server -palvelimelta, ei luotaessa myöhemmin tähän tietolähteeseen perustuvia yhteyksiä.

Salasana-ruutu

Määrittää salasanan, jota SQL Server -ohjain käyttää luodessaan yhteyden SQL Server -palvelimeen, jos SQL Server -palvelimen tunnistus käyttämällä käyttäjän antamaa tunnusta ja salasanaa -valintanappi on valittu. Tätä salasanaa käytetään vain palvelimen oletusasetusten hakemiseen SQL Server -palvelimelta, ei luotaessa myöhemmin tähän tietolähteeseen perustuvia yhteyksiä.

Kirjautumistunnus- ja Salasana-ruudut eivät ole käytettävissä, jos Windows NT:n tunnistus käyttämällä verkkokäyttäjätunnusta -valintanappi on valittu tai jos Hae muiden kokoonpanomääritysten asetukset SQL Server -palvelimelta  -valintaruutua ei ole valittu.


Ohjattu tietolähteen määrittäminen – näyttö 3

Ohjatun toiminnon kolmannessa näytössä voit määrittää oletustietokannan sekä määrittää, miten ohjain käyttää tallennettuja toimintosarjoja SQLPrepare-funktion tukemiseksi. Voit myös määrittää ohjaimen ANSI-asetuksia sekä sen, käytetäänkö varapalvelinta.

Vaihda oletustietokannaksi -ruutu

Määrittää tätä tietolähdettä käytettäessä muodostettavien yhteyksien oletustietokannan nimen. Jos valintaruutu ei ole valittu, yhteyden muodostamisessa käytetään palvelimen kirjautumistunnukselle määritettyä oletustietokantaa. Jos valintaruutu on valittu, määritetty tietokanta ohittaa kirjautumistunnukselle määritetyn oletustietokannan. Jos Liitettävän tietokannan tiedostonimi -ruudussa on ensisijaisen tiedoston nimi, ensisijaisen tiedoston määrittämä tietokanta liitetään tietokannaksi käyttämällä Vaihda oletustietokannaksi -ruudussa määritettyä tietokantanimeä.

Kirjautumistunnuksen mukaisen oletustietokannan käyttäminen on tehokkaampaa kuin oletustietokannan määrittäminen ODBC-tietolähteessä.

Liitettävän tietokannan tiedostonimi

Määrittää liitettävän tietokannan ensisijaisen tiedoston nimen. Tämä tietokanta liitetään tietolähteeseen ja sitä käytetään tietolähteen oletustietokantana. Määritä ensisijaisen tiedoston koko polku ja tiedostonimi. Vaihda oletustietokannaksi -ruudussa määritettyä tietokannan nimeä käytetään liitetyn tietokannan nimenä.

Luo väliaikaiset tallennetut toimintosarjat valmistelluille SQL-lauseille ja hylkää tallennetut toimintosarjat -valintaruutu

Kun valintaruutu ei ole valittu, Microsoft® SQL Server™ -ohjain ei luo tallennettuja toimintosarjoja SQLPrepare-ODBC-funktion tukemiseksi. Kun valintaruutu on valittu, SQL Server -ohjain luo väliaikaisia tallennettuja toimintosarjoja SQLPrepare-ODBC-funktion tukemiseksi. Tällä asetuksella ja siihen liittyvillä asetuksilla on merkitystä vain, kun yhteys luodaan SQL Server -palvelimen aiempiin versioihin.

Vasta yhteyttä katkaistaessa -valintanappi

Määrittää, että SQLPrepare-funktiota varten luodut väliaikaiset tallennetut toimintosarjat hylätään SQLDisconnect-ODBC-funktiota kutsuttaessa. Näin ohjain voi käyttää uudelleen tallennettuja toimintosarjoja, jos sama SQL-lause valmistellaan useita kertoja. Tämä vähentää tallennettujen toimintosarjojen hylkäämiseen kuluvaa käsittelyviivettä sovelluksen suorittamisen aikana. Väliaikaisesti tallennetut toimintosarjat saattavat kasaantua, jos asetusta käytetään sovelluksessa, joka on käytössä pitkiä aikoja ilman, että yhteyttä välillä katkaistaan, tai sovelluksessa, jossa kutsutaan usein SQLPrepare-funktiota.

Yhteyttä katkaistaessa sekä tarvittaessa yhteyden aikana -valintanappi

Määrittää, että SQLPrepare-funktiota varten luodut väliaikaiset tallennetut toimintosarjat hylätään, kun SQLDisconnect-funktiota kutsutaan, kun SQLFreeHandle-funktiota kutsutaan lausekahvan vapauttamiseksi, kun SQLPrepare-tai SQLExecDirect-funktioita kutsutaan uuden SQL-lauseen käsittelemiseksi aiemmin luotua lausekahvaa käyttäen tai kun kutsutaan luettelofunktiota. Koska väliaikaiset tallennetut tapahtumasarjat hylätään sovelluksen suorittamisen aikana, tästä aiheutuu pientä käsittelyviivettä, mutta näin estetään väliaikaisten tallennettujen tapahtumasarjojen kasaantuminen sovelluksissa, jotka ovat käytössä pitkiä aikoja yhtäjaksoisesti.

Käytä ANSIn mukaisia lainausmerkeissä olevia tunnuksia -valintaruutu

Määrittää, että QUOTED_IDENTIFIERS-asetus otetaan käyttöön, kun SQL Server -ODBC-ohjain muodostaa yhteyden. Kun ruutu on valittu, SQL Server -palvelin noudattaa ANSI-määritysten mukaisia lainausmerkkisääntöjä. Lainausmerkkejä voidaan käyttää vain tunnusten yhteydessä, kuten sarake- tai taulukkonimien ympärillä. Merkkijonot on kirjoitettava puolilainausmerkkien sisään:

SELECT "au_id"

FROM "authors"

WHERE "au_lname" = 'Kukkonen'

Jos valintaruutu ei ole valittu, lainausmerkeissä olevia tunnuksia käyttävien sovellusten (esimerkiksi Microsoft Excel -ohjelman yhteydessä toimitettavan Microsoft Query -apuohjelman) toiminnassa ilmenee virheitä, kun ne luovat SQL-lauseita, jotka sisältävät lainausmerkeissä olevia tunnuksia.

Käytä ANSIn mukaisia Null-merkkejä, täyttömerkkejä ja varoituksia -valintaruutu

Määrittää, että ANSI_NULLS-, ANSI_WARNINGS- ja ANSI_PADDINGS-asetukset otetaan käyttöön, kun SQL Server -ohjain muodostaa yhteyden.

Kun ANSI_NULLS-asetus on käytössä, palvelin noudattaa ANSI-määrityksen mukaisia sarakkeiden NULL-arvoon vertaamista koskevia sääntöjä. ANSI-syntaksin mukaisia “IS NULL”- tai “IS NOT NULL”-vertailuoperaattoreita on käytettävä kaikissa NULL-vertailuissa. Transact-SQL-syntaksia “= NULL” ei tueta.

Kun ANSI_WARNINGS-asetus on käytössä, SQL Server -palvelin luo varoitussanomia toiminnoille, jotka eivät ole ANSI-sääntöjen mukaisia mutta noudattavat Transact-SQL-sääntöjä. Tällaisia virheitä ovat esimerkiksi tietojen katkaisu INSERT- tai UPDATE-lausetta suoritettaessa tai Null-arvon havaitseminen koostefunktion suorittamisen aikana.

Kun ANSI_PADDING-asetus on käytössä, varchar-arvojen lopussa olevia välilyöntimerkkejä ja varbinary -arvojen lopussa olevia nollia ei katkaista automaattisesti.

Käytä varalla olevaa SQL Server -palvelinta, jos ensisijainen palvelin ei ole käytettävissä -valintaruutu

Kun tämä valintaruutu on valittu ja tietolähteessä määritetylle SQL Server -palvelimelle on määritetty varapalvelin, SQL Server -ohjain kerää yhteystiedot varapalvelinta varten luodessaan yhteyden määritettyyn ensisijaiseen palvelimeen. Jos sovelluksen yhteys ensisijaiseen SQL-palvelimeen katkeaa, se poistaa nykyisen tapahtumasarjan ja yrittää luoda uuden yhteyden ensisijaiseen SQL-palvelimeen. Jos ohjain havaitsee, että ensisijainen palvelin ei ole käytettävissä, se luo automaattisesti yhteyden varapalvelimeen. Tämä asetus ei ole käytettävissä, jos palvelin ei tue varatoimintoja.


Ohjattu tietolähteen määrittäminen – näyttö 4

Ohjatun toiminnon neljännessä näytössä voit määrittää Microsoft® SQL Server™ -sanomissa käytettävän kielen, merkistöjen muunnoksen ja sen, käyttääkö SQL Server -ohjain maakohtaisia asetuksia. Voit myös ohjata pitkään kestävien kyselyiden tallennusta lokiin ja ohjaimen tilastotietojen asetuksia.

Vaihda SQL Server -palvelimen järjestelmäsanomien kieleksi -ruutu

SQL Server -palvelin saattaa tukea erikielisiä järjestelmäsanomia (esimerkiksi suomen-, englannin-, espanjan- ja ranskankielisiä järjestelmäsanomia). Jos tietolähteen määrityksessä käytetään palvelinta, joka tukee erikielisiä järjestelmäsanomia, voit valita käytettävän kielen. Valitse luettelosta haluamasi kieli. Tämä asetus ei ole käytettävissä, jos SQL Server -palvelimeen on asennettu ainoastaan yksi kieli.

Muunna merkkitiedot -valintaruutu

Kun tämä valintaruutu on valittu, SQL Server ODBC -ohjain muuntaa työaseman ja SQL Server -palvelimen välillä lähetetyt ANSI-merkkijonot Unicoden avulla. SQL Server ODBC -ohjain saattaa tehdä muunnoksen myös SQL Server -palvelimen koodisivun ja työaseman Unicoden välillä. Tämä edellyttää, että SQL Server -palvelimen käyttämä koodisivu on käytettävissä työasemassa.

Jos valintaruutua ei ole valittu, ANSI-merkistön laajennettuja merkkejä ei muunneta, kun merkkitietoja lähetetään työaseman ja palvelimen välillä. Jos työasema käyttää eri ANSI-koodisivua (ACP) kuin SQL Server -palvelin, ANSI-merkkijonojen laajennetun merkistön merkit saatetaan tulkita väärin. Jos työasema käyttää ANSI-koodisivunaan samaa koodisivua kuin SQL Server -palvelin, laajennetun merkistön merkit tulkitaan oikein.

Käytä maakohtaisia asetuksia valuutta-arvoissa, luvuissa, päivämäärissä ja kellonajoissa -valintaruutu

Määrittää, että ohjain käyttää työaseman maakohtaisia asetuksia valuutta-arvojen, lukujen, päivämäärien ja kellonaikojen muotoilussa. Ohjain käyttää Microsoft Windows® 95- tai Microsoft Windows NT® -käyttöjärjestelmän maakohtaisten asetusten oletusarvoja tietolähteeseen yhdistäneen käyttäjän käyttäjätilin maa-asetuksen mukaan. Ota tämä asetus käyttöön sovelluksissa, jotka ainoastaan näyttävät tietoja. Älä ota tätä asetusta käyttöön sovelluksissa, jotka käsittelevät tietoja.

Tallenna pitkään kestävät kyselyt lokitiedostoon -ruutu

Määrittää, että ohjain kirjaa lokiin kaikki kyselyt, jotka kestävät kauemmin kuin Pitkän kyselyn aikaraja -ruudun määrittämä arvo. Pitkään kestävät kyselyt kirjataan määritettyyn lokitiedostoon. Määritä lokitiedosto kirjoittamalla ruutuun koko polku ja tiedostonimi, tai valitse Selaa ja valitse lokitiedosto selaamalla kansioita.

Pitkän kyselyn aikaraja (millisekunteina) -ruutu

Määrittää pitkien kyselyiden lokitiedostoon kirjaamisen aikarajan millisekunteina. Lokiin kirjataan kaikki kyselyt, joiden suoritus kestää kauemmin kuin tämä millisekunteina ilmaistu arvo.

Kirjaa ODBC-ohjaimen tilastotiedot lokitiedostoon -ruutu

Määrittää, että tilastot kirjataan lokitiedostoon. Määritä lokitiedosto kirjoittamalla ruutuun koko polku ja tiedostonimi, tai valitse Selaa ja valitse lokitiedosto selaamalla kansioita.

Tilastojen lokitiedosto on sarkaimin erotettu tekstitiedosto, joka voidaan avata ja järjestää sarakkeiksi Microsoft Excel -ohjelmalla tai millä tahansa sovelluksella, joka tukee sarkaimin erotettuja tekstitiedostoja.


SQL Server -sisäänkirjautuminen -valintaikkuna

Microsoft® SQL Server™ ODBC -ohjain tuo näyttöön SQL Server -sisäänkirjautuminen -valintaikkunan, kun muodostetaan ODBC -yhteyttä ja ohjain ei pysty luomaan yhteyttä SQL Server -palvelimeen määritettyjen tietojen perusteella.

Kun SQL Server -sisäänkirjautuminen -valintaikkuna tulee näyttöön, se sisältää aluksi vain seuraavat ohjausobjektit:

Palvelin-ruutu tai tietolähteen nimi.

Käytä luotettua yhteyttä -valintaruutu.

Kirjautumistunnus-ruutu.

Salasana-ruutu.

OK-, Peruuta-, ja Asetukset-painikkeet.

Jos valitset Asetukset-painikkeen, valintaikkuna laajenee ja näkyviin tulee lisäasetuksia:

Tietokanta-ruutu

Kieli-ruutu

Sovellusnimi-ruutu

Työasematunnus-ruutu

Palvelin-ruutu

Verkkosi SQL Server -palvelimen nimi. Jos valitset palvelimen nimen luettelosta, lisämäärityksiä ei tarvita. Jos kirjoitat palvelimen nimen, sen on oltava SQL-työasemamääritysten valintaikkunassa tehdyn lisämäärityksen mukainen tai SQL Server -palvelinta suorittavan palvelimen verkkonimi. Tämä ruutu korvataan tietolähteen nimellä, jos olet määrittänyt yhteyttä varten tietolähteen nimen.

Voit kirjoittaa Palvelin-ruutuun "(paikallinen)", jos käytät samaa tietokonetta, jolla SQL Server -palvelin toimii. Tällöin käyttäjä voi muodostaa yhteyden SQL Server -palvelimen paikalliseen kopioon, vaikka käyttäisikin SQL Server -versiota, jota ei ole liitetty verkkoon.

Lisätietoja eri verkkotyyppien palvelinten nimistä on SQL Server Books Online -ohjeen SQL Server -palvelimen asennusta käsittelevässä osassa.

Käytä luotettua yhteyttä -valintaruutu

Määrittää, että SQL Server -ODBC-ohjaimen on pyydettävä suojattua (tai luotettua) yhteyttä Microsoft Windows NT® -ympäristössä toimivaan SQL Server -palvelimeen. Kun tämä vaihtoehto on valittu, SQL Server -palvelin käyttää integroitua kirjautumissuojausta luodessaan tähän tietolähteeseen perustuvia yhteyksiä. Palvelimen nykyinen kirjautumissuojauksen tila ei vaikuta yhteyden luontiin, eikä annettuja kirjautumistunnuksia tai salasanoja oteta huomioon. Edellytyksenä on, että SQL Server -palvelimen järjestelmänvalvoja on liittänyt Microsoft Windows® -verkkotunnuksesi SQL Server -palvelimen kirjautumistunnukseen.

Kun ruutu on tyhjä, SQL Server -palvelin käyttää vakiokirjautumissuojausta muodostaessaan tähän tietolähteeseen perustuvia yhteyksiä. Tällöin kaikille yhteyspyynnöille on määritettävä kirjautumistunnus ja salasana.

Kirjautumistunnus-ruutu

Määrittää yhteyttä varten käytettävän SQL Server -palvelimen kirjautumistunnuksen, jos Käytä luotettua yhteyttä -valintaruutu ei ole valittu. Jos Käytä luotettua yhteyttä -valintaruutu on valittu, Kirjautumistunnus-ruutu ei ole käytössä.

Salasana-ruutu

Määrittää yhteyttä varten käytettävän SQL Server -palvelimen salasanan, jos Käytä luotettua yhteyttä -valintaruutu ei ole valittu. Jos Käytä luotettua yhteyttä -valintaruutu on valittu, Salasana-ruutu ei ole käytössä.

Tietokanta-ruutu

Määrittää yhteydessä käytettävän oletustietokannan. Tämä ohittaa palvelimen kirjautumistunnukselle määritetyn oletustietokannan. Jos tietokantaa ei ole määritetty, yhteys käyttää palvelimen kirjautumistunnukselle määritettyä oletustietokantaa.

Kieli-ruutu

Määrittää SQL Server -palvelimen järjestelmäsanomissa käytettävän kielen. Voit valita vain SQL Server -palvelimeen asennetun kielen. Ruudussa oleva kieli ohittaa palvelimen kirjautumistunnukselle määritetyn oletuskielen. Jos kieltä ei ole määritetty, yhteys käyttää palvelimen kirjautumistunnukselle määritettyä oletuskieltä.

Sovellusnimi-ruutu

Määrittää sovellusnimen, joka tallennetaan program_name-sarakkeeseen tämän yhteyden riviin master.dbo.sysprocesses-tietokannnassa.

Työasematunnus-ruutu

Määrittää työasematunnuksen, joka tallennetaan hostname-sarakkeeseen tämän yhteyden riviin master.dbo.sysprocesses-tietokannnassa.